Көкшетаулық оқушы математикадан екі Халықаралық олимпиаданың жүлдегері атанды
DATE: 21:42, 12 Наурыз 2021 | GMT +5
TITLE: Көкшетаулық оқушы математикадан екі Халықаралық олимпиаданың жүлдегері атанды
URL: https://kaz.inform.kz/news/kokshetaulyk-okushy-matematikadan-eki-halykaralyk-olimpiadanyn-zhuldegeri-atandy_a3763731/
META: DATE: 21:42, 12 Наурыз 2021 | GMT +5
TOTAL WORDS: 146
AUTHOR(S):
TEXT: Ақмола облыстық білім басқармасы баспасөз қызметінің мәліметінше, биылғы жылғы наурыздың 9-10 аралығында онлайн режимде Азия-Тынық мұхиты 33-ші Халықаралық математика олимпиадасы және «Жібек жолы» 20-шы Халықаралық математика олимпиадасы өтті. Аталған зияткерлік олимпиадаларды өткізудің негізгі идеясы – математика ғылымдары саласында дарынды оқушыларды анықтау, дамыту және қолдау үшін жағдай жасау, сондай-ақ қатысушы елдер арасындағы халықаралық білім беру және ғылыми байланыстарды дамыту. Оған Қазақстаннан барлығы 150 оқушы қатысты. Оның ішінде Ақмола облысының намысын Көкшетау қаласындағы «Білім – инновация» лицей-интернатының оқушылары Мират Хамитов, Әлихан Мұқашев, Дидар Дәулетбай, Әділхан Алпысбай, Арслан Даминов және Нұр-Сұлтан қаласындағы дарынды балаларға арналған №2 облыстық мамандырылған мектеп-интернатының оқушысы Дидар Қабылбек қорғады. Олимпиада қорытындысы бойынша «Білім – инновация» лицей-интернатының 11-сынып оқушысы Арслан Даминов Азия-Тынық мұхиты 33-ші Халықаралық математика олимпиадасында үшінші орын және «Жібек жолы» 20-шы Халықаралық математика олимпиадасында екінші орын алды. Айта кетейік, түрлі деңгейдегі білім беру жарыстарының бірнеше дүркін жеңімпазы Арслан Даминов Қазақстан-Британ техникалық университеті грантының иегері
